
REFERAT
Privind participarea Consiliului Local  in calitate de co-organizator al manifestării „Concertul Extraordinar Aniversar- Bega Blues Band- 25 Ani ” organizat de Filarmonica de Stat „Banatul” Timişoara
Filarmonica de Stat „Banatul” Timisoara a depus solicitarea cu nr. SC2007 –1676 / 26.01.2007 pentru susţinerea financiara a manifestării „CONCERTUL EXTRAORDINAR ANIVERSAR - BEGA BLUES BAND-25 ANI” in data de 03 martie 2007.
La eveniment vor participa personalităţi artistice de prim rang din viaţa muzicală românească şi internaţională. Concertul va fi anticipat de un atelier - dezbatere privind cei 25 de ani de experienţă artistică a formaţiei Bega Blues Band. Cu această ocazie va fi organizată şi o expoziţie cu afişele formaţiei de-a lungul timpului si cu CD-urile înregistrate până in prezent.
Propunem, având în vedere Legea nr. 273/ 2006 privind finanţele publice locale, si potrivit Legii nr. 486 /2006 privind bugetul de stat pe anul 2007, având în vedere art. 38 alin.4 lit (a) şi alin.6 lit.(a) pct 4 din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, si conform OG nr.21/ 2007 privind instituţiile publice de spectacole si concerte precum si desfăşurarea activităţilor de impresariat artistic, si conform OG nr. 51/ 1998 privind îmbunătăţirea sistemului de finanţare a programelor şi proiectelor culturale aprobata prin Legea nr. 245/ 2001, precum si potrivit OG nr. 9/ 1996 privind îmbunătăţirea sistemului de finanţare a instituţiilor publice de cultura finanţate din venituri extrabugetare şi alocaţii de la bugetul de stat sau de la bugetele locale, precum şi a sistemului de salarizare a personalului din aceste instituţii, alocarea sumei de 19.000 RON din cap.67.02.05 – servicii recreative si sportive”, cap.67.02.06 - servicii religioase, 67.02.50 - alte servicii in domeniul culturii, recreării si religiei.

Detalii referitoare la aceaste manifestări se află în materialul anexat.  

